ઝાલાવાડના પાટડી, લખતર, લીંબડી તાલુકાની અડોઅડ અમદાવાદ જિલ્લો આવેલો છે. સુરેન્દ્રનગર અને અમદાવાદ જિલ્લામાં ઘઉં, કપાસનું વાવેતર સૌથી વધુ થાય છે. પરંતુ ખેડૂતોને પોષણક્ષમ ભાવ ન મળતા આપઘાતનો વારો આવ્યો છે. સુરેન્દ્રનગર અને અમદાવાદ જિલ્લામાં ખેડૂતોના આપઘાતના બનાવો ધ્યાને આવ્યા છે. આથી આ પ્રશ્ને કોર્ટે પણ પગલા લેવા આદેશો કર્યા છે. નામદાર સર્વોચ્ય અદાલતે રાજ્ય સરકારને આદેશ કરી જણાવ્યુ છે કે, ખેડૂતોની સમસ્યા ઉકેલવા સરકાર નીતિ તૈયાર કરે અને ક્યા કયા પગલાં લેવા જોઈએ ? તે બાબતે ચાર અઠવાડિયામાં જવાબ આપવા કોર્ટે આદેશ કર્યો હતો.